Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: 1993. évi III. törvény, sem a fővárosi közgyűlés rendelete nem
Paragraph Index: 84

1993. évi III. törvény, sem a fővárosi közgyűlés rendelete nem írt elő együttműködési kötelezettséget a munkanélküli segélyen, a jövedelempótló támogatáson és rendszeres szociális segélyen kívül más támogatási formáknál — így a lakásfenntartási támogatásnál sem. Az állampolgári jogok országgyűlési biztosa a visszásság orvoslására ajánlást tett, melyben javasolta az önkormányzat 28/1995. sz. rendeletének módosítását. Az ajánlást az önkormányzat elfogadta. OBH 5919/1997. Az Alkotmány 2. § (1) bekezdésében deklarált jogállamiságból fakadó jogbiztonsághoz fűződő alapjog — összefüggésben az önkormányzáshoz való alapjoggal (42. §) — szenved sérelmet, ha jogszabály nem rögzít határidőt a népszavazást követő új község megalakítása, illetőleg a községegyesítés megszüntetése miatt szükséges vagyoni-területi kérdések rendezésére tartandó tárgyalások lefolytatására és a megállapodás megkötésére. Teljes szöveg: 42. § OBH 6315/1997., OBH 6551/1997., OBH 6885/1997., OBH 7177/1997., OBH 9024/1997. és OBH 9464/1997. Az Alkotmány 2. § (1) bekezdésében deklarált jogállamiságból fakadó jogbiztonság követelményével összefüggésben okoz visszásságot, hogy nincs olyan jogszabály, amely megállapítaná, hogy a magyar állampolgárság megszerzése iránti kérelmeket az előterjesztésétől számított mennyi időn belül kell a belügyminiszternek döntésre a köztársasági elnök elé terjesztenie. Panaszosok az OBH 6315/1997., 6551/1997., 6885/1997., 7177/1997., 9024/1997. és a 9464/1997. számú ügyekben a magyar állampolgárság megszerzése iránti kérelmeik több évig tartó intézése miatt fordultak az állampolgári jogok országgyűlési biztosához, illetve általános helyetteséhez és kérték közbenjárásukat annak érdekében, hogy ügyükben mielőbb döntés szülessen. Az ügyeket az állampolgári jogok országgyűlési biztosa, illetve általános helyettese egyesítették és közös eljárásban vizsgálták. Panaszosok 1996. és 1997. év folyamán — a lakóhelyük szerint illetékes — helyi önkormányzat polgármesteri hivatalának anyakönyvvezetőjénél kérelmet terjesztettek elő a magyar állampolgárság megszerzésére. Az állampolgári jogok országgyűlési biztosa megállapította, hogy a kérelmeket az anyakönyvvezetők az 1993. évi LV. tv. 13. § (2) bekezdésében megjelölt határidőn belül továbbították a Belügyminisztérium Állampolgársági Főosztályához (a továbbiakban: Állampolgársági Főosztály). A vizsgálat idején valamennyi kérelem intézése folyamatban volt. Az Állampolgársági Főosztály munkatársai a kérelmeket iktatták, erről az ügyiratszám megjelölésével tájékoztatták a kérelmezőket, továbbá — indokolt esetekben — hiánypótlásra is felhívták őket. Az állampolgári jogok országgyűlési biztosa megállapította, hogy a vizsgálat tárgyát képező ügyekben az eljárás elhúzódását részben a hiányosan benyújtott kérelmek elbírálásához szükséges adatok, illetve okiratok beszerzésére történő — egyes kérelmek esetében többszöri — felszólítások, részben az Állampolgársági Főosztály ügyintézőinek leterheltsége okozta. A vizsgálat idején az Állampolgársági Főosztály Honosítási Osztályán dolgozó 8 fő ügyintézőnél közel 6900 db ügyirat állt feldolgozás alatt. Az állampolgári jogok országgyűlési biztosa 1997. évben átfogó vizsgálat keretében áttekintette a magyar állampolgárság megszerzése iránti kérelmek vizsgálatát (OBH 1936/1997.). Az átfogó vizsgálat eredményeként az állampolgári jogok országgyűlési biztosa — egyebek mellett — megállapította azt is, hogy a magyar állampolgárságról

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes